huwa festival tal- kanzunetta Maltija . Illum huwa l- unika festival li għadu jinżamm fuq skala nazzjonali u li jiċċelebra l- idjoma ta' poplu li kiber fid- dell ta' kulturi ġganti . Qatt ma naf li smajt lil xi ħadd jirrakkonta l- istorja ta' l- iżvilupp ta' din il- forma ta' espressjoni . Anqas ma naf li teżisti fil- kitba . Naħseb li tkun storja siewja biex wieħed jara kif għanjet il- poplu kienet manifestata matul iż- żminijiet . Kinitx l- Imnarja waħda mill- okkażjonijiet li ġabret l- għannejja flimkien biex juru ħilthom u jiddevertu l- poplu ? Meta daħlet sew il- kanzunett Taljan fostna , kien hemm festival li ma niftakarx x' kien jismu u lanqas ma naf kemm dam isir . X' sar minnhom dawk il- kanzunetti maltin ? " Madonina " naf li kienet waħda minn dawn . " Sparaw għall- Qamar " ta' Charles Clews , din kienet oħra minnhom tgħid ? Hemm xi ħadd li kkompila l- aħjar kanzunetti ta' dak iż- żmien u ħariġhom fuq diska ? Fi żmieni niftakar il- festival Internazzjonali tal- kanzunetta Maltija . Ta' dan għandi d- diski kollha imma llum minħabba s- cds dawn mhumiex disposti għall- preżentaturi fuq ir- radju . Imma qabel dan il- festival il- għaqda diġa kienet bdiet tgħaqqad il- kantanti , il- mużikanti u l- awturi flimkien biex fuq palk jippreżentaw il- festival tagħhom . Fis- 70 ijiet din l- għaqda taż- żgħażagħ kienet diġa ipproduċiet l- album u l- preżentazzjoni televiżiva tiegħu " Ikun li trid int " . Wara imbagħad ħarġu ġabra ta' kanzunetti għall- Milied bl- isem ta' " Kartolina " . Imma l- festival tagħhom minkejja li kien żgħir , ma qata' xejn u sena wara oħra kompla jżid fl- attendenza tal- pubbliku u iktar u iktar fil- popolarita' fost il- kantanti u kantawturi , daqqaqa u awturi , tant li minn sala ta' skola bdew imorru fil- lukanda Phoenicia imbagħad fit- teatru tal- Universita . Sadanittant il- festival Internazzjonali tal- kanzunetta Maltija nferaq fi tnejn , wieħed minnhom " il- kanzunetta għall- Ewropa " u l- ieħor " il- festival tal- kanzunetta Maltija " . Dan tal- aħħar tħalla jmut imġewwaħ biex inżaqq l- ieħor . Jien f' dan ta' l- aħħar tlift kull interess għax ma nħossx li għadu jappella għalija . B' xorti tajba l- għanja tal- poplu , minkejja li hu wild għaqda volontarja , xorta kampa mal- isfidi finanzjarji u kiber f' festival denju li jirrappreżenta poplu uniku , il- poplu Malti . F' dinja globalizzata u f' Malta fejn il- biċċa l- kbira tal- poplu huwa sponża għal dak li hu aljen , nifhem li mhux ħafna japprezzaw dan il- festival għal raġunijiet varji . Għalija huwa s- San Remo ta' Malta f' dik li hi espressjoni lokali , u għalkemm ma tantx inħobb noqgħod quddiem il- kaxxa , għada hemm issibuni , quddiemha , nitpaxxa , nitmeżmeż , nidħak u nemozjona ruħi bil- lirika u l- melodija . Is- sabiħ tal- festival " L- Għanja tal- Poplu " hu li għandu temi mħawrin bil- kummenti soċjali , imħabba u umoriżmu . Min għadu mhux midħla ta' dan il- festival inħajru jttawwallu għada s- Sibt 13 ta' Mejju 2006 , fuq TVM f' xi ħin filgħaxija . Ħaġa waħda żgur li se ddejjaqni fl- Għanja tal- Poplu u din hi il- kompetizzjoni li fl- aħħar trebbaħ lil xi kantant jew ieħor . Jien inħoss li l- arti m' għandhiex titqiegħed f' kompetizzjoni ta' rebħ jew telf . Din hi xi ħaġa li jkolli nissaporti , mhux għax ma nistax nitfilu fl- aħħar u mmur norqod , u probabbilment hekk nagħmel , imma għax persważ li xi wħud mill- kanzunetti nkitbu u se jkun preżentati f' dan is- sens kompetittiv li narah jixraq iktar lill- isport milli lill- arti . Insomma fi żgur se ngħoxa nisma' lil Walter Micallef bil- kanzunetta l- ġdida tiegħu u jekk tippermettuli , ħalluni ndewwaqkom biss il- kliem tagħha . Il- mużika tisimgħuha għada . Kliem u mużika ta' Walter Micallef Xi politikanti mingħajr valuri U fuq qabarha poġġewlha bukett fjuri . Bl- istaletti , bħal tad- Duluri . ' L Malta fottewha u mingħajr ħniena . Stuprawha u ħallewa għarwiena . W aktar minn hekk , ma wrew l- ebda ndiema . U nstemgħet mota minn tal- qampiena . ' L Malta fottewha u l- lum mitluqa . Bħal prostituta , u kull min għex minn fuqha Baqgħu siekta u b' fommhom magħluqa . U ttiegħem morra x' ħin idduqha . ' L Malta fottewha u t- tfal batew Ġungla tal- konkos bnew fuq li bnew . Tant li post fejn jilgħabu mank ħallew ' Mma huma stgħanew , u kemm stgħanew . Malta fottewha w għalxejn nibkuha Għaliex kull deċiżjoni diġa ħaduha U ngħid xi ngħid żgur li mhux sejrin jibdluha . ' L Malta fottewha u għalxejn nibkuha . Malta fottewha ma ħallewliex ħdura Donnu bil- ħsieb kulħadd ittraskura Ħadd ma qal xejn u lkoll żammejna pass lura U l- lum trid tgħarrex biex tilmaħ fjura . ' L Malta fottewha u t- tfal batew Ġungla tal- konkos bnew fuq li bnew . Tant li post fejn jilgħabu mank ħallew ' Mma huma stgħanew , u kemm stgħanew . Il- mużika Maltija hija ġawhra li sfortunatament qed tmajna sena wara sena . Fis- sena 2007 ( qiegħed naqra tard hux ! ! ! ) lanqas biss rajnih fuq dik l- imbierka kaxxa ( it- TV ) l- Ghanja tal- Poplu . Ma nafx x' naqbad ngħid . Bilhaqq . . . Il- kanzunetta 'L il Malta' illum tinsab fl- album ' Hamsin ' ta' Walter Micallef u l- ħbieb . Wiehed mill- isbaħ albums li qatt smajt personalment . Prosit ta' kollox Mikiel